<classify> KUTOKANA na ufanisi wa Wakala wa Uagizaji Mafuta kwa Pamoja PBPA katika uagizaji wa mbolea kwa pamoja, sasa Bodi ya Sukari imeomba ushirika na wakala huo katika uagizaji sukari.Aidha, PBPA imepanga kushirikiana na Mamlaka ya Udhibiti wa Nishati na Maji EWURA kuweka utaratibu wa flowmeter katika mabomba yatokayo bandarini kwenda kwenye kampuni zenye maghala ya kuhifadhia mafuta ili kujua kiasi kilichoshushwa.Haya yamebainishwa jijini Dodoma na Kaimu Mkurugenzi Mkuu wa PBPA, Erasto Simon wakati wa kutoa mada kuhusu shughuli za uagizaji mafuta kwa pamoja kwa wajumbe wa Kamati ya Kudumu ya Bunge ya Nishati na Madini.Amesema baada ya mafanikio ya mfumo wa uagizaji mafuta kwa pamoja BPS, na pia kufanikisha kikamilifu uagizaji wa mbolea kwa pamoja, sasa Bodi ya Sukari imeomba ushirika huo katika uagizaji sukari.Kutokana na ufanisi wa mfumo huu, PBPA imeshiriki kikamilifu katika uanzishwaji wa uagizaji wa mbolea kwa pamoja na sasa Bodi ya Sukari imeomba ushirika wa PBPA katika kuanzisha mfumo wa BPS katika uagizaji wa sukari, amesema.Alisema mpaka sasa mfumo wa uagizaji mafuta kwa pamoja, umekuwa na mafanikio kadhaa, ikiwa ni pamoja na kuwa na uhakika wa usalama wa upatikanaji wa mafuta kwa muda wote na kuwezesha kupanga bei elekezi.Simon alisema mfumo umesaidia kuwa na takwimu za uhakika na kuwezesha serikali kupanga ukusanyaji wa mapato kwa kuzingatia takwimu sahihi.Hii imerahisisha sana katika kupanga mapato na matumizi ya serikali na pia udhibiti.Mfumo umesaidia suala la usalama wa upatikanaji wa mafuta kwa muda wote, kuongezeka kwa sehemu za kupokelea mafuta Tanga na Mtwara na kudhibiti ubora wa mafuta yanayoingia nchini, alisema.Simon alisema pia imesaidia kuwa na chanzo kimoja cha uagizaji wa mafuta, hivyo kuziwezesha kampuni mpya kuweza kununua mafuta bila kupata changamoto zozote na kujua sehemu, ambapo masoko yanapatikana.Mfumo umesaidia kuweka mazingira sawia kibiashara kwani gharama uagizaji wa mafuta nchini ziko sawa kwa kampuni zote na kupata bei nzuri kutokana na wingi wa mafuta yanayoagizwa.Pia kuondoa mianya ya rushwa katika uagizaji wa mafuta kwani ufunguzi wa zabuni hufanyika kwa uwazi na washiriki wote kuridhika na matokeo ya zabuni, alisema.Akizungumzia changamoto, Simon alitaja changamoto iliyopo ni wapokeaji wa mafuta, kushindwa kukamilisha taratibu za ulipaji wa mafuta kwa wakati, kama inavyoelekezwa kwenye mikataba.Simon alisema changamoto nyingine ni mleta mafuta kuchelewa kuwasilisha nyaraka zinazotakiwa kwa mpokeaji wa mafuta ili kukamilisha taratibu za malipo kwa wakati.Alitaja changamoto nyingine ni kusitishwa kwa meli kushusha mafuta kutokana na mafuta ambayo hayajalipiwa kukosa hifadhi na hivyo meli kusubiri mpaka hifadhi kupatikana.Akizungumzia mikakati inayofanyiwa kazi, Simon alisema TBPA imepanga kufanya tathmini ya namna bora ya kuanza uingizaji wa pamoja wa LPG kwa kuzingatia maoni kutoka kwa wadau.Simon alisema PBPA kushirikiana na EWURA kuweka utaratibu wa kufunga flowmeter katika mabomba yote, yatokayo bandarini kwenda katika kampuni zenye maghala ya kuhifadhia mafuta ili kuwana uhakika wa kiasi cha mafuta kilichoenda kwenye maghala husika. Mfumo wa uagizaji mafuta kwa pamoja umekuwa na mafanikio makubwa ikiwa ni pamoja na ongezeko la mafuta anayoingizwa kwa ajili ya matumizi ya ndani na yanapita kwenda nchi jirani alisema.  <topic>: uchumi 